Fons calidus
Fons calidus vel thermalis est fons, ex quo aqua calida in telluris interiore energia geothermica calefacta scaturit. Sunt fontes thermales multis locis orbis terrarum. Interdum aqua eorum alte salit; hae aquae calidae salientes interdum scaturigines geyzerianae appellantur.

Nomen 

"Thermalis", verbum Latinitatis recentioris, a verbo Graeco θερμός, "calidus", deductus est. Apud Romanos antiquos et fontes thermales et loci, ubi aqua thermali frui licebat, saepe "aquae" vel "aquae calidae" sive et "thermae" vocabantur.

Usus therapeuticus 
Cum aqua calida plura solida dissoluta continere possit, fontibus thermalibus saepe est magna mineralium vis. Inde multi loci, ubi sunt fontes thermales a plurimis hominibus appetuntur, qui sperant se ibi sanitatem vel salutem seu mitigationem dolorum obtenturos.

Notae 

Onsen

Fontes
Hydrologia
Vulcanologia
!